Magvat ország pillangói 71 



A szárnyak világos rőtszínüek s ugyanoly rajzolatúak, mint 

 az .4. Hecate.éi, foltjai azonban elszórtabbak és nagyobbak; a 

 szegélyben' holdak igen éles csúcsúak. Alul az alsó szárny ha- 

 sonló színű és rajzú, mint az A. Ino, de az ibolyás-barna szín 

 jóval halványabb, világosabb, középsávja és tőbeli foltjai pedig 

 nem fekete, hanem barna keretűek. 



Hazánkban országszerte többnyire ritkább, helyenkint né- 

 mely évben gyakoribb jelenség. Virágzó szedren, gyalogbodzán 

 és fagyaion, különösen erdőszéli bokrok körül szokott röpködni 

 jun. elejétől aug. elejéig. 



Igen állandó faj : százánál a rajznak vagy színezésnek leg- 

 csekélyebb eltérése sem fordul elő.; nagysága azonban ingadozik 

 42 és 48 mm. közt. 



Hernyója feketés-barna, sárga tüskékkel borított, hátán 

 fehér sávok futnak le. 38—40 mm. hosszú. Májusig Rubus idaeus 

 (málna), chamaemorus és frutieoruson (szeder) és Violán 

 (ibolya) él. 



Bábja sárgás-szürke, aranyos szemölcsökkel. 



Előfordul a következő szomszédországokban: A. -Ausztria 

 VI, Salzburg VII-VIII, Tirol Karinthia VI -VII, Silezia, Buko- 

 vina és Bulgária VI, Románia VII. 



Elterjedési köre : Kasantól Közép-Olaszországig 56 — 37o és 

 Spanyolországtól Japánig 10—160°. 



Adatok Árva-Polhora és a Babiagura 

 rovarfaunájához. 



— Közlemény a budapesti Paedagogium biológiai laboratóriumából. — 

 Irta Kiss József és Olasz Károly. 



A Paedagogium math. és természettudományi szakcsoport- 

 jának III. éves hallgatói szak-tanáraik vezetésével az 1905. évi 

 szeptemberi tanulmányi- és gyűjtő kirándulásuk alkalmával 3 napot 

 töltöttek a Babiagura aljában fekvő Polhora fürdőn. Ez alka- 



